title: "Daimler AG"
text: "Di Daimler AG seet \u00f6n Stuttgart en becht diar PkW sa \u00fcs Kraamwainer en uk Lastwainer sa \u00fcs Busi. Diaraur hen uur uk Finanstiinsten en Mobiliteetstiinsten \u00f6nb\u00f6\u00f6ren. Diarfuar heer di Daimler AG di trii Daachterfirmen Mercedes-Benz AG, Daimler Truck AG en Daimler Mobility AG. Des sen we\u0111er fan di ual Twiigern Mercedes-Benz Cars en Mercedes-Benz Vans sa \u00fcs Trucks & Buses maaket uuren. Di Daachterfirmen haa salev uk Daachterfirmen fuar bal ark nii B\u00f6\u00f6k, wat h\u00f6m jen \u00fcttenkt. - En Rusenpop.\n\nHistoorie\nCarl Benz her 1883 sin Firma iipenmaaket, en Gottlieb Daimler her uk en Motoorenwerk. Biiring k\u0101m \u00f6n di 20er Jaaren fan't 20st Jaarh\u00f6nert \u00f6n Swaarhairen, en da haa ja t\u00f6 Daimler-Benz fusioniaret.\n\nElektroautos\nSent 2012 uur uk Elektroautos becht. \u00d6ner \u00fc\u0111er Noomen heer di Daimler AG man al forskeligi Taachten \u00fctprobiaret.\n\nHurom di jest A-Klas bi di \"Elchtest\" omfeel\nBit 1997 heer di Daimler-Benz AG di nii A-Klas uk \u00fcs Elektroauto t\u00f6jen \u00fcttaacht, dat di \u00f6n Seerie becht uur k\u00fcr. Di ZEBRA-Baterii her 30 kWh Kapatsiteet, en diarme k\u00fcr dit Auto ombi 200 km laap. Fuar di Baterii her dit Auto en debelt B\u00f6\u00f6rt (\"Sandwichb\u00f6\u00f6rt\"), wat di Wain hooger maaketi. Ee\u0111er dat dit \u201eClean Air Act und Zero Emission Mandate\u201c t\u00f6beeknomen uuren wiar, waar di Wain man bluat \u00fcs Bensiin- en Dieselwain becht. Da waanti dit Wecht fan di Baterii iin \u00f6n di B\u00f6\u00f6rt, en dit Auto st\u00f6rt bi di \"Elchtest\" om, wan em diarme olter waker \u00f6m di Huken wil.\n\nMercedes-Benz B 250e\nFan di B-Klas waar me Bateriien en Maskiinen fan Tesla Elektrowainer \u00fcs B 250 e becht.\n\nSmart Elektro\n\nFan di Smart waar jens Elektrowainer becht, da waar di bistelt en k\u00fcr ek \u00fctl\u00f6\u00f6wert uur, en tau Jaaren leeter jeft et di Smart bluat jit me Elektromaskiin.\n\nAlternatiiwen t\u00f6 Bensiin\n\nHarburger Transporter\n\u00d6n di soowentiger Jaaren waar al Elektroautos becht. Volkswagen her me sin T2B Typ 2150 en Seerie, en da maaketi Daimler-Benz fan sin 206D en Weeterstofauto. Des dreev me Weeterstof en Bensiinmotor \u00f6n. Di Wain es noch en Prototyp blewen.\n\nWeeterstof-en Hybridprojekti\n\nWeeterstof me Kolbenmaskiinen\n1984 waar en Projekt fuar Weeterstof me Bensiinmotooren maaket.\n\nMercedes-Benz F-Cell\nDi A-Klas me h\u00f6\u00f6r Sandwichb\u00f6\u00f6rt b\u00f6\u00f6r Plaats fuar en Baterii. Di Plaats leengti man uk fuar di \u00d6ndreft fan en Brenstofselen-\u00d6ndreft me Elektromaskiin. Des waar me di jest A-Klas sa \u00fcs di B-Klas omseet, wat uk en debelt (\"Sandwich\"-) B\u00f6\u00f6rt heer.\n\nFutnooten\n\nForkiir\nAutomobilfabrik (D\u00fctskl\u00f6n)\nStraatenforkiir\nElektroautofirma\nElektroauto (Baterii)"